
ATLANTA...Programul pentru Sănătate Mintală al Centrului Carter a anunţat azi numele celor zece câştigători ai celei de-a douăsprezecea ediţie a  burselor Rosalynn Carter pentru jurnalism pe probleme de sănătate mintală. Printre aceştia se numără şase jurnalişti din Statele Unite, doi din ţările din Sudul Africii şi doi din România. Fiecare jurnalist american va primi o bursă de 10,000$ pentru a investiga şi relata, timp de un an, pe marginea unei teme din domeniul sănătăţii mintale. Bursierii internaţionali vor primi burse comparabile.
Bursierii se vor reuni la Atlanta, la sediul Centrului Carter, în perioada 22-24 septembrie, pentru a se întâlni cu fosta Primă Doamnă a Statelor Unite, Rosalynn Carter, cu Grupul de Lucru pe probleme de sănătate mintală a Centrului Carter şi cu Consiliul Consultativ al burselor pentru jurnalism pentru a lua în discuţie fiecare din temele propuse pentru studiu. Bursele sunt parte a efortului internaţional al Programului pentru sănătate mintală al Centrului Carter de a reduce stigmatizarea şi discriminarea la care sunt supuse persoanele care suferă de boli mintale şi pentru a diminua numărul informaţiilor incorecte şi perpetuarea stereotipurilor.
“Jurnaliştii informaţi pot avea un impact semnificativ asupra modului în care publicul înţelege chestiunile legate de sănătatea mintală, căci ei, prin cuvintele şi imaginile pe care le pun în circulaţie, dau formă dezbaterii publice şi tendinţelor în domeniu”, a declarat Doamna Carter. “Ei îşi influenţează colegii şi stimulează discuţiile în rândul publicului larg, iar un public informat are puterea de a reduce stigmatizarea şi discriminarea”.
De la începutul Programului de burse pentru jurnalişti au fost produse peste 100 de articole pentru ziare şi reviste, au fost publicate cinci cărţi, au fost produse patru documentare de televiziune şi zeci de ore de programe radio. Proiectele realizate de bursieri au obţinut premii din partea unor organizaţii precum Mental Health America, (fostă National Mental Health Association), American Psychological Association, Amnesty International şi Association of Health Care Journalists,  precum şi nominalizări la premiile  Emmy şi Pulitzer.
Bursierii din Statele Unite sunt:
Aaron Glantz
Jurnalist freelance,  Berkeley, CA
Tema:  Articole pe tema problemelor  cauzate de stresul post-traumatic pe care le întâmpină veteranii războaielor din Irak şi Afghanistan când se reîntorc la şcoală, în SUA.

Jessie Graham

Jurnalist freelance, Brooklyn, NY

Tema: O serie de emisiuni de radio pe marginea eforturilor de a furniza tratament anti-depresie şi a combate stigmatizarea legată de bolile mintale în Orientul Mijlociu şi Africa, precum şi în rândul comunităţilor provenind din aceste zone şi care trăiesc în SUA.
Tom Hanson

Prezentatorr, producător şui reporter,
KDLT-TV, NBC 5

Sioux Falls, SD
Tema: Un serial de trei episoade care să examineze legătura dintre suicid, depresie şi alcoolism în rezervaţiile de indieni.

Kim Horner

editor
Dallas Morning News

Dallas, TX

Temă: O serie de  articole care să analizeze problemele cu care se confruntă persoanele fără adăpost în obţinerea asistenţei medicale  în cazurile de boli mintale şi dependenţă de substanţe.
Kelly Kennedy

Reporter

Times News Service

Alexandria, VA

Temă: O serie de articole care să analizeze stigmatizarea asociată cu stressul post-traumatic şi măsurile ce pot fi întreprinse pentru a trata şi preveni această afecţiune în rândul trupelor combatante din Irak şi Afghanistan.

.
Elaine Korry

Jurnalist freelance, Richmond, CA


Temă: O serie de reportaje radio despre soarta copiilor orfani care suferă de boli mintale din California.

Bursierii din sudul Africii sunt:

Eddie Botha

Editor de ingvestigaţii,
Daily Dispatch
Eastern Cape, South Africa
Temă: O investigaţie a rolului pe care vracii şi vindecătorii tradiţionali îl au în tratamentul persoanleor cu boli mintale

Subashni Naidoo

Reporter

The Sunday Times

Durban, South Africa

Temă:  O serie de articole pe tema penuriei de personal specializat în sănătate mintală şi a situaţiei serviciilor comunitare de sănătate mintală din Africa de Sud.

Echipa  Rosalynn Carter Fellowships mulţumeşte pe această cale  Universităţii din Witwatersrand şi South African Depression and Anxiety Group (SADAG), care gestionează programul în ţările din sudul Africii..
Bursierii din România sunt:

Emilia Chiscop

Editor , secţia Educaţie, Cultură, Social
Ziarul de Iasi 

Iasi, Romania

Temă: O serie de articole care să prezinte cazurile unor personae suferind de boli mintale şi care se străduiesc să ducă o viaţă normală, bine inserată social, în comunităţile lor
Vlad Mixich

Jurnalist freelance,
Esquire-Romania, Hotnews, Gazeta de Sud
Craiova, Romania

Temă: O serie de articole care descriu simptomele şi tratamentul disponibil pentru persoanele suferind de depresie, precum şi realizarea unui ghid de bune practici pentru jurnalişti în relatarea cazurilor de suicid.

Echipa Rosalynn Carter Fellowships mulţumeşte pe această cale Centrului pentru Jurnalim Independent, Bucureşti care gestionează programul în România.

####
Centrul Carter a fost înfiinţat în 1982 de către  fostul Preşedinte al Statelor Unite, Jimmy Carter şi soţia sa, Rosalynn Carter, în parteneriat cu Emory University, pentru a promova pacea şi sănătatea în întreaga lume. Centrul, organizaţie neguvernamentală, non-profit, a contribuit la ameliorarea vieţii oamenilor din peste 65 de ţări prin rezolvarea conflictelor, promovarea democraţiei, a respectării drepturilor omului şi a oportunităţilor economice, prin prevenirea bolilor, îmbunătăţirea sănătăţii mintale şi prin educarea ţăranilor în scopul creşterii producţiilor agricole.
